Julestemningen har for alvor fået fat i Aalborg. Julelys glimter i bymidten, mens duften af brændte mandler spreder sig langsomt. Og julestemningen er altså ikke kun noget, aalborgenserne vil opleve. Flere turister vil holde jul i det nordjyske. Fly til Aalborg mellem jul og nytår er nemlig en af de destinationer, der har oplevet størst stigning blandt danskerne. Søgninger på fly til Aalborg i juledagene er steget med omkring 80 procent sammenlignet med 2019. Det viser tal fra Momondo, der har undersøgt danskernes søgninger på fly i perioden 22. december til 2. januar. Arbejdsgiverjul får folk til at prioritere Den høje stigning i antallet af nordjyske flysøgninger overrasker Per Christiansen, der er talsmand for Momondo. -	Det er en rigtig arbejdsgiverjul i år, hvor helligdagene ligger i weekenden, og derfor forsøger nogle måske at spare transporttiden væk, så de får mest tid med familien, siger Per Christiansen. Selvom Aalborg kaldes Nordens Paris, så er det normalt nogle lidt andre og varmere destinationer, danskerne foretrækker at rejse til i julen. Men efter coronapandemien har sat en stopper for mange udenlandske feriedestinationer, er danskerne nødt til at kigge efter alternative julerejser. -	Thailands sene genåbning for turister kan have haft betydning for, at danskerne i stedet har kigget mod andre juleferiedestinationer som det nordyske, siger Per Christiansen.

Opsummering:
Juleferien er et populært tidspunkt at pakke kufferten og rejse. Og i år har mere end dobbelt så mange også søgt på flyrejser til Aalborg sammenlignet med 2019.